Փորձելով ամփոփել, թե ինչ տվեց մեզ հայ-թուրքական գործընթացը՝ Կարեն Բեքարյանը նախ նշեց, որ, ի սկզբանե, անձամբ եղել է այդ գործընթացի աջակիցներից։ Նրա խոսքով, ՀՀ անկախացումից ի վեր Թուրքիան իր հնարավոր բոլոր լծակներով ողջ աշխարհին պնդում էր, որ Հայաստանը չի ուզում շարժվել առաջ, ունի բարդույթներ և ապրում է միայն պատմությունով։ «Մենք՝ լինելով Ցեղասպանությունը վերապրած ազգ, նախաձեռնողը եղանք նման գործընթացի, ինչը, նախևառաջ, հոդս ցնդեցրեց Թուրքիայի՝ տարիներով տարած քարոզչությունը, մյուս կողմից՝ վկայեց, որ Հայաստանը պատրաստ էր երկխոսության՝ առանց նախապայմանների, և այդ նախաձեռնությունն անկեղծ գործընթաց էր՝ միտված տարածարջանում լարվածության թուլացմանը: